**Plán poskytovania ambulantnej formy v stredisku Prameň v súvislosti s COVID-19**

**Realizácia plánu je priamo závislá od vývoja epidemiologickej situácie, od jednotlivých rozhodnutí hlavného krízové štábu a hlavného hygienika SR a od zriaďovateľa BBSK.**

**Plánom uvoľňovania opatrení** sa rozumie súhrn opatrení a postupov k riešeniu zabezpečenia podmienok pre poskytovanie ambulantnej formy starostlivosti v súvislosti s ochorením COVID-19

**Štruktúra a obsah plánu:**

Plán je vypracovaný samostatne v prílohách tohto plánu na základe Opatrenia Úradu verejného zdravotníctva SR pri ohrození verejného zdravia, usmernení vlády SR, jednotlivých rezortov a usmernení Banskobystrického samosprávneho kraja.

**Plán materiálno-technického zabezpečenia:** zamestnancom sa vydávajú zo skladu podľa potreby

* na dezinfikovanie: základná dezinfekcia na ruky (dezinfekčný gél), dezinfekcia predmetov a materiálu, dezinfekcia podláh, handra, vedro, mop, utierky, dezinfekčný sprej na kľučky
* OOPP na ochranu zraku a tváre (štít alebo okuliare); na ochranu dýchacích orgánov (ochranné rúška); na ochranu horných končatín (ochranné rukavice), na ochranu trupu a brucha (zástery alebo plášte)
* V prípade podozrenia na COVID – 19: okrem uvedeného ešte na ochranu dýchacích orgánov (respirátory), na ochranu dolných končatín (izolačná obuv), na ochranu celého tela ochranný odev kombinéza)

**Plán prípravy na mimoriadnu udalosť:**

Riaditeľka zariadenia naďalej operatívne reaguje na situáciu, vykonáva denný monitoring vývoja situácie v SR a zahraničí. Sleduje správy Úradu verejného zdravotníctva, MZ SR, MPSVR SR a bezodkladne informuje vedúcu strediska a následne všetkých zamestnancov o nových usmerneniach a postupoch.

Zamestnanci sú povinní sa oboznamovať so všetkými postupmi a usmerneniami a na základe toho ich plniť.

**Plán dokumentácie:**

* Rámcové podmienky poskytovania ambulantnej formy v súvislosti s COVID-19
* Príznaky ochorenia COVID-19
* Dodržiavanie hygienických postupov
* Postup pri podozrení na COVID-19 u zamestnanca
* Postup pri podozrení na COVID 19 u klienta
* Nasadenie OOP, jeho odkladanie a odstránenie
* Nakladanie s odpadom
* Postup pri dezinfekcii karanténnej miestnosti
* Formulár čestného vyhlásenia o zdravotnom stave a cestovateľskej anamnéze osôb, s ktorými je v styku prijímateľ sociálnej služby
* Dotazník o zdravotnom stave pri vstupe prijímateľa sociálnej služby (ranný filter)

**Nerešpektovanie dodržiavania týchto opatrení a podmienok je správnym deliktom podľa §57 ods.33 písm. a) zákona č. 355/2007 Z.z., za ktorý príslušný regionálny úrad verejného zdravotníctva uloží pokutu podľa §57 ods. 41 písm. a) zákona č. 355/2007 Z.z. vo výške do 20 000 EUR.**

**Rámcové podmienky poskytovania ambulantnej formy v súvislosti s COVID-19**

* Pred vstupom do budovy DSS PRAMEŇ sa obmedzuje zhromažďovanie ľudí a minimalizuje čas len na nevyhnutné odovzdanie a vyzdvihnutie klienta pred vstupom do/východom z budovy zariadenia. Je potrebné dodržať vzájomné rozostupy 2 metre.
* **Budova, resp. poskytovanie ambulantnej sociálnej služby sa klientom poskytuje od 7:00-15:30 hodiny, tento čas je z dôvodu prípravy a dezinfekcie potrebné dôrazne DODRŽIAVAŤ**
* Pre všetky osoby (okrem klientov) platí počas príchodu a odchodu povinnosť prekrytia horných dýchacích ciest (rúško)
* Sprevádzajúce osoby majú zákaz vstupu do vnútorných priestorov zariadenia
* Pri vstupe do zariadenia bude vykonaný každý deň „ranný filter“ klienta, vykonáva ho určený službukonajúci zamestnanec za prítomnosti zákonného zástupcu alebo ním poverenej osoby. V prípade, že zákonný zástupca alebo klient nebude súhlasiť s výkonom ranného filtra, nebude mu umožnené vstúpiť do zariadenia a sociálna služba sa nebude klientovi poskytovať. Filter sa vykonáva bez dotyku, len pozorovaním správania, nálady, vonkajších prejavov na očiach, nose, ušiach a viditeľných častiach kože a meraním teploty bezkontaktným teplomerom, prejavy sa zapíšu do Dotazníka o zdravotnom stave. Ak v Dotazníku v akejkoľvek odpovedi je uvedené Áno, klient nie je prijatý do zariadenia. Cieľom filtra je identifikovať klientov, ktorí navonok prejavujú zreteľné príznaky respiračného ochorenia, a ktoré by mohli znamenať ochorenie s možnosťou ohrozenia ostatných klientov v zariadení, v žiadnom prípade filter nie je vyvodzovaním záverov o zdraví alebo chorobe klienta. V prípade, že klient prejavuje príznaky (zvýšená teplota nad 37,2℃, kašeľ, sekrécia z nosa), nebude mu umožnený vstup do zariadenia najmenej 48 hodín, a je na zákonnom zástupcovi, či je potrebné lekárske vyšetrenie, resp. na rozhodnutí ošetrujúceho lekára, kedy klient môže opäť nastúpi do zariadenia.
* Po príchode klienta do zariadenia (prezutí/prezlečení) je potrebné zo strany zamestnancov zabezpečiť hygienu rúk klienta (použijú dezinfekčné mydlo a textilný uterák klienta, v prípade, že nemá, použijú sa jednorazové papierové utierky).
* Počas dňa (prevádzky zariadenia) sa pravidelne sleduje zdravotný stav klientov so zameraním na príznaky respiračného ochorenia. V prípade vyskytnutia sa príznakov počas dňa alebo zvýšenej teploty počas pobytu sa okamžite klient izoluje od ostatných klientov do určenej karanténnej miestnosti, vedúca strediska okamžite informuje zákonného zástupcu, ktorý je povinný bezodkladne prísť prevziať klienta. Klient nemôže byť opätovne prijatý do zariadenia najmenej 48 hodín a v prípade pretrvávajúcich ťažkostí je potrebné zo strany zákonného zástupcu informovať ošetrujúceho lekára, ktorý rozhodne o ďalšom postupe.
* V každej miestnosti zariadenia, v ktorej sa pohybujú klienti a zamestnanci sa zabezpečí pravidelné vetranie ako základné preventívne opatrenie a po opustení priestorov sa miestnosť vyžiari germicídnym žiaričom na min. 15 minút (evidencia zapnutia).
* Zamestnanci a klienti zariadenia v interiéri a exteriéri zariadenia (s výnimkou času príchodu a odchodu do a zo zariadenia) sa pohybujú s vhodne prekrytými hornými dýchacími cestami (rúško, ochranný štít) dobrovoľne, v prípade podozrenia na respiračné ochorenie zamestnanci vstupujúci do karanténnej miestnosti a pri odovzdaní klienta musia povinne použiť na to určené OOP.
* Zariadenie organizuje v súčasnom stave pre klientov činnosti tak, aby čo najviac času trávili v exteriéri (v záhrade), uprednostňuje sa individuálna práca s klientom. Neorganizujú sa žiadne spoločenské akcie a podujatia s účasťou cudzích osôb a minimalizuje sa pobyt mimo priestoru zariadenia. V prípade dočasného opustenia zariadenia (vychádzka do okolia zariadenia a do širšej komunity) môže klient opustiť zariadenie len v sprievode zamestnanca vo veľkosti skupiny do 5 osôb, nevstupuje do uzatvorených priestorov (väčšie obchody, kultúrne zariadenia), počas celej doby dočasného opustenia zariadenia musia mať všetci prekryté horné dýchacie cesty a odporúča sa použiť aj rukavice. V prípade, že klienti vzhľadom na svoje zdravotné znevýhodnenie nemajú možnosť mať prekrytú tvárovú časť, ich pobyt mimo priestorov zariadenia nie je vhodný.
* Stravovanie sa zabezpečuje štandardným spôsobom, avšak s potrebou dbať vo zvýšenej miere na dodržiavanie bežných hygienických pravidiel.
* Medzi klientmi sa dodržiava min 2 m odstup, ak sú v zariadení klienti, ktorí nie sú schopní toto opatrenie dodržať, vedúca strediska rozhodne o dočasnom znížení počtu klientov tak, aby bolo možné zabezpečiť toto opatrenie. V takom prípade sú uprednostnení klienti na poskytovanie sociálnej služby, ktorých zákonní zástupcovia sú zamestnaní, nie sú na rodičovskej dovolenke a nie sú dlhodobo nezamestnaní alebo na dôchodku.
* V prípade, že klient žije v spoločnej domácnosti s tzv. rizikovou skupinou osôb (starší ľudia vo veku nad 60 rokov a viac, osoby s pľúcnou chorobou a chronickým ochorením srdca a pľúc + ďalšie diagnózy, osoby s chronickým ochorením spojeným so zníženou imunitou), alebo sám je v tejto rizikovej skupine, je na jeho zodpovednosti a zodpovednosti rodinných príslušníkov klientov, aby zvážili tieto rizikové faktory a rozhodli, či klient bude zariadenie navštevovať. Zariadenie nezodpovedá za prípadné následky takéhoto rozhodnutia.
* Klient alebo jeho zákonný zástupca každé 2 týždne od začatia poskytovania sociálnej služby podá čestné prehlásenie o zdravotnom stave a cestovateľskej anamnéze, v prípade odmietnutia podania vyhlásenia sa služba klientovi nebude poskytovať
* Zákonný zástupca alebo klient informuje bezodkladne vedúcu strediska, ak sa v rodine vyskytne prípad podozrenia na COVID-19, ako aj o ceste do a zo zahraničia.

**Príloha 1 k Plánu**

**Príznaky ochorenia COVID-19**

* Horúčka nad 38℃ (pozor, u starších a imunitne slabých môže byť aj nižšia)
* Kašeľ
* Sťažené dýchanie, tzv. dýchavica (človek sa nevie dodýchnuť)
* Bolesť svalov

*Nakoľko je aj obdobie iných respiračných ochorení (chrípka), je možné, že podobné príznaky môžu súvisieť s inými ochoreniami. Preto je potrebné nešíriť paniku a zachovať pokoj, kontaktovať* ***všeobecného lekára*** *alebo v prípade nejasností priamo* ***RÚVZ****:*

* Call centrum Úradu VZ SR 0917 222 682
* RÚVZ Banská Bystrica **0918 659 580/0917 133745**
* RÚVZ BB regionálny hygienik 0907 825 606
* ***V prípade telefonického kontaktovania lekára alebo RÚVZ je potrebné mať k dotknutému klientovi alebo zamestnancovi pripravený list Formulár čestného vyhlásenia o zdravotnom stave a cestovateľskej anamnéze osôb, s ktorými je v styku prijímateľ sociálnej služby, je súčasťou Plánu***

**Príloha 2 k Plánu**

**Dodržiavanie hygienických postupov**

1. Často si umývať ruky teplou vodou a mydlom:
* Pred odchodom z domu
* Pri príchode do práce
* Po použití toalety
* Po prestávke a denných pracovných činnostiach
* Pred prípravou jedla a nápojov
* Pred a po konzumácii jedla a nápojov vrátane desiat
* Pred odchodom z práce
* Pri príchode domov
* Po každom priamom kontakte s chorým alebo klientom
1. Používajte vlastné uteráky a predmety osobnej potreby
2. Dezinfekčný gél na báze alkoholu používajte v prípade, že nemáte pri hygiene dostupné mydlo s dezinfekčným účinkom
3. Pred vstupom do zariadenia si očistite obuv na rohožke s napustenou dezinfekciou, do zošita príchodov a odchodov sa zapisujte s vlastným perom, na ruky použite dezinfekčný gél. Pri príchode na vlastné pracovisko si umyte ruky a pri priamom kontakte s klientom použite rúško alebo ochranný štít a rukavice.

**Príloha 3 k Plánu**

**Postup pri podozrení na COVID-19 u zamestnanca**

1. Zamestnanec je povinný informovať zamestnávateľa, že sa vrátil on alebo jeho blízky príbuzný z rizikovej oblasti zasiahnutej COVIDom-19
2. Zamestnanec je povinný informovať zamestnávateľa o tom, že v jeho domácnosti alebo blízkom okolí bol v priamom kontakte s osobou, ktorej bola potvrdená infekcia COVID-19 alebo je v izolácii a čaká na výsledky testov
3. Zamestnanec s príznakmi respiračnej infekcie musí vykonať nasledovné:
* Zostať okamžite doma a informovať o príznakoch zamestnávateľa (vedúcu strediska)
* Telefonicky konzultovať svojho ošetrujúceho lekára a riadiť sa jeho inštrukciami, informovať ho bezodkladne o tom, že pracuje v zariadení sociálnych služieb
* Nebyť v kontakte s klientami, ani zamestnancami zariadenia počas celej doby pretrvávania príznakov
* Zamestnanec sa môže vrátiť na pracovisko, ak nemá aspoň 3 dni po sebe známky respiračnej infekcie (pri nepotvrdení COVID-19) a pri COVID-19 až vtedy, ak mu to umožní hygienik RÚVZ
1. Na pracovisku, ak sa u zamestnanca potvrdí COVID-19, budú postupovať zamestnanci podľa pokynov zamestnávateľa na základe usmernení z RÚVZ, najmä sa všetky priestory, v ktorých sa zamestnanec pohyboval, dôkladne vydezinfikujú
2. Ak sa u zamestnanca zariadenia objavia príznaky nákazy ochorením COVID-19 v priebehu jeho pracovného dňa, bezodkladne o tom informuje zamestnávateľa a riaditeľka ďalej postupuje podľa usmernení RÚVZ

**Príloha 4 k Plánu**

**Postup pri podozrení na COVID-19 u klienta**

1. V prípade vyskytnutia sa príznakov počas dňa alebo zvýšenej teploty počas pobytu sa okamžite klient izoluje od ostatných klientov do určenej karanténnej miestnosti
2. Vedúca strediska okamžite informuje zákonného zástupcu, ktorý je povinný bezodkladne prísť prevziať klienta
3. Po opustení priestorov zamestnanci vykonajú dezinfekciu priestorov, v ktorých sa klient zdržiaval
4. Klient nemôže byť opätovne prijatý do zariadenia najmenej 48 hodín a v prípade pretrvávajúcich ťažkostí je potrebné zo strany zákonného zástupcu informovať ošetrujúceho lekára, ktorý rozhodne o ďalšom postupe
5. Ak sa zistí, že klient má ochorenie COVID-19, riaditeľka zariadenia bezodkladne zašle hlásenie o mimoriadnej situácii na MPSVR SR, skontaktuje sa s BBSK a ďalej postupuje podľa pokynov miestne príslušného RÚVZ a MPSVR SR – zariadenie sa uzatvorí do odvolania

**Príloha 5 k Plánu**

**Nasadenie OOP, jeho odkladanie a odstránenie**

**Príloha 6 k Plánu**

**Nakladanie s odpadom**

* Všetok odpad, s ktorým bola osoba s podozrením alebo potvrdením na COVID-19, vrátane použitých vreckoviek, inkontinenčných podložiek a ďalších predmetov znečistených telesnými tekutinami, sa vloží do plastových vriec na odpad, zviaže a štandardným postupom zlikviduje do kontajnera
* Zamestnanec zodpovedný za likvidáciu odpadu (upratovačka), je upozornený personálom, že ide o odpad klienta s COVID-19 a je povinný dodržať postup: pri vynášaní tohto odpadu má na tvári rúško a na rukách rukavice, ktoré po likvidácii odpadu tiež zlikviduje a následne si umyje ruky a dezinfikuje dezinfekčným gélom

**Príloha 7 k Plánu**

**Postup pri dezinfekcii karanténnej miestnosti**

Pri podozrení na COVID -19 sa v starostlivosti o klienta bude postupovať v prísnej izolácii tak, ako v prípade bežnej respiračnej infekcie:

* Miestnosť sa označí nápisom KARANTÉNA vstup len povoleným osobám - zamestnancom, v záujme bezpečnosti o ostatných sa miestnosť uzamyká.
* Do miestnosti vstupujú **zamestnanci** za prísnych podmienok: Pri vstupe do majú na sebe ochranné pomôcky (min. rúško/ochranný štít/okuliare, rukavice a oblek), postup používania, nasadenia a odstránenia je v samostatnej prílohe. V prípade, že nemajú na obuvi jednorazové návleky, obuv pri výstupe z miestnosti si očistia na dezinfekčnej rohožke, rohožka sa preplácha v dezinfekčnom roztoku v samostatne na to vyhradenom vedre, následne sa vedro aj výlevka dezinfikuje (nesmie použiť na upratovanie iných miestností alebo iný účel).
* Po opustení miestnosti klientom sa táto miestnosť upratuje samostatne s na to vyčleneným vedrom, vodu použiť teplú s dezinfekčným roztokom (nielen čistiacim), dezinfikujú sa všetky predmety, kľučky, následne sa miestnosť  vyžiari germicídnym žiaričom.

**Formulár čestného vyhlásenia o zdravotnom stave a cestovateľskej anamnéze osôb, s ktorými je v styku prijímateľ sociálnej služby**

Meno a priezvisko klienta:

Dátum narodenia:

Adresa trvalého pobytu:

Meno a priezvisko zákonného zástupcu klienta:

....................................................................................................................................................

Čestne vyhlasujem, že sa u mňa a u vyššie uvedeného klienta\* neprejavili za obdobie posledných 14 dní príznaky vírusového infekčného ochorenia (napr. nádcha, chrípka, kašeľ, sekrécia z nosa, náhla strata čuchu alebo chuti...) a nežijem/klient nežije\* v domácnosti s osobou chorou na COVID-19, alebo podozrivou na COVID-19, ani som nebol/klient nebol\* s takouto osobou v kontakte, a v mojej/v klientovej\* blízkej rodine, s ktorou som/je klient\* v styku, nie je žiadny príslušník rodiny v karanténe v súvislosti s týmto ochorením a zároveň sa žiadny príslušník rodiny v tomto období nevrátil zo zahraničia.

Som si vedomý (á) právnych následkov nepravdivého vyhlásenia, najmä som si vedomý (á), že by som sa dopustil (a) priestupku podľa §56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

V Banskej Bystrici dňa .........................

 ..........................................................................

 Podpis klienta/zákonného zástupcu alebo sprevádzajúcej osoby klienta\*

* Nehodiace preškrtnite

**Dotazník o zdravotnom stave pri vstupe prijímateľa sociálnej služby**

**(ranný filter)**

Meno klienta: .........................................................

1. Prejavuje klient nezvyčajné príznaky, má zmenené správanie? Áno – nie

2. Mal klient v priebehu predchádzajúcich 24 hodín výstup teploty nad 37,2℃?

Áno – nie

3. Mal klient v priebehu predchádzajúcich 24 hodín hnačku, vracanie alebo vyrážky?

Áno – nie

4. Má klient silnú nádchu, upchatý nepriechodný nos alebo silný kašeľ? Áno – nie

5. Užíva klient antibiotiká? Áno – nie

6. Bol klient posledných 48 hodín v kontakte s infekčne chorým? Áno – nie

Som si vedomý (á) právnych následkov nepravdivého vyhlásenia, najmä som si vedomý (á), že by som sa dopustil (a) priestupku podľa §56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

V Banskej Bystrici dňa .........................

 ..........................................................................

 Podpis klienta/zákonného zástupcu alebo sprevádzajúcej osoby klienta\*

* Nehodiace preškrtnite